પાંચ ટકા કિસ્સામાં કુટુંબીજન કે મિત્ર દ્વારા મળેલી જાણકારીથી આ સંબંધ વિશે જાણકારી મળી હતી. બે ટકા લોકોએ સ્વીકાર્યું હતું કે અન્ય વ્યક્તિ સાથે સંબંધ હોવાથી દોષની લાગણી થઈ હતી અને પાર્ટનર સામે તમામ હકીકત સ્વીકારી હતી. આ અભ્યાસમાં એ પણ જણાવવામાં આવ્યું હતું કે ઝઘડા કે માથાકૂટમાં સૌથી મોટો ભોગ મોબાઇલનો લેવાતો હોય છે. દસમા ભાગના લોકોએ સ્વીકાર્યું હતું કે ઉગ્ર ચર્ચા કે ઝઘડો થયો હોય ત્યારે ગુસ્સામાં તેમણે મોબાઇલ તોડી નાખ્યો હતો. મોબાઇલ અત્યારે વ્યક્તિનું પ્રતિબિંબ બની ગયું છે. તેથી એક નાના મોબાઇલમાં વ્યક્તિની તમામ સારી અને નરસી બાબતો છુપાયેલી હોય છે તેથી વ્યક્તિના ચરિત્ર વિશે સાચી માહિતી મેળવવી હોય તો તેનો મોબાઇલનો સહારો લેવો જરૃરી થઈ પડે છે.